stanford-oval/wikipedia huggingface dataset:
עגיל (בוטניקה)

עגיל של עץ לבנה
בבוטניקה, עגיל הוא אשכול של פרחים זעירים וחסרי עלי כותרת המופיע בכמה סוגים של צמחים בעלי פרחים.
פרחי העגיל מואבקים באמצעות הרוח בלבד, והם חד-מיניים - כל פרח מכיל איברי רבייה זכריים או נקביים בלבד - כשבדרך כלל כל פרחיו של צמח יחיד משתייכים לאחד המינים בלבד.
עצי צפצפה שחורה וערבה, למשל, מצמיחים עגילים.
עונת 2010/2011 בליגת העל בכדוריד

עונת 2010/2011 בליגת העל בכדוריד  הייתה העונה ה-57 של תחרות ארצית בישראל. הליגה כללה 12 קבוצות. לאחר סיבוב בודד הליגה פוצלה לבית עליון ובית תחתון. בהתאם לתוצאות הבתים התקיימו משחקי חצי הגמר והגמר.
על ניצחון במשחק הוענקו שתי נקודות ונקודה בודדת הוענקה על התיקו במשחק.
העונה הסדירה החלה ב-5 בנובמבר 2010 המחזור ה-11 הסתיים ב-31 בדצמבר 2010. משחקי הבית העליון הסתיימו ב-1 באפריל 2011. העונה הסתיימה ב-5 במאי בניצחון של מכבי ראשון לציון בהפרש שערים בסיום מפגש שכלל 5 משחקים. זו הייתה האליפות ה-12 בתולדות המועדון (פעם השלישית ברציפות). באותה עונה הקבוצה זכתה גם בגביע המדינה ובכך סיימה את העונה בדאבל החמישי שלה.
בהתאם לתוצאות הבית התחתון מכבי רעננה ועירוני מכבי פתח תקווה ירדו ליגה. לאחר משחקי מבחן עם קבוצות של הליגה השנייה, הפועל קריית אונו/פתח תקווה ירדה לליגה השנייה ומכבי רחובות שרדה. במקום הקבוצות שירדו, עלו לעונת 2011/2012 בליגת העל בכדוריד שלוש קבוצות מליגת משנה.
טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | נקודות |
| --- | --- | --- | --- | --- | --- | --- | --- | --- |
| 1 | מכבי ראשון לציון | 11 | 10 | 1 | 0 | 380 | 287 | 21 |
| 2 | אס"א תל אביב | 11 | 10 | 0 | 1 | 353 | 275 | 20 |
| 3 | הפועל ראשון לציון | 11 | 9 | 0 | 2 | 389 | 284 | 18 |
| 4 | בני הרצליה | 11 | 7 | 1 | 3 | 313 | 248 | 15 |
| 5 | מכבי תל אביב | 11 | 6 | 1 | 4 | 332 | 310 | 13 |
| 6 | מכבי קריית מוצקין | 11 | 6 | 0 | 5 | 304 | 298 | 12 |
| 7 | א.ס. רמת השרון | 11 | 4 | 1 | 6 | 325 | 356 | 9 |
| 8 | א.כ. נס ציונה | 11 | 4 | 1 | 6 | 326 | 344 | 9 |
| 9 | הפועל קריית אונו/פתח תקווה | 11 | 4 | 1 | 6 | 300 | 332 | 9 |
| 10 | מכבי רעננה | 11 | 1 | 1 | 9 | 269 | 330 | 3 |
| 11 | מכבי רחובות | 11 | 1 | 1 | 9 | 252 | 330 | 3 |
| 12 | עירוני מכבי פתח תקווה | 11 | 0 | 0 | 11 | 259 | 409 | 0 |
הבית העליון

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | נקודות |
| --- | --- | --- | --- | --- | --- | --- | --- | --- |
| 1 | מכבי ראשון לציון | 21 | 16 | 2 | 3 | 658 | 560 | 34 |
| 2 | הפועל ראשון לציון | 21 | 15 | 3 | 3 | 590 | 536 | 33 |
| 3 | אס"א תל אביב | 21 | 14 | 3 | 4 | 626 | 537 | 31 |
| 4 | בני הרצליה | 21 | 12 | 2 | 7 | 559 | 496 | 26 |
| 5 | מכבי תל אביב | 21 | 10 | 1 | 10 | 577 | 573 | 21 |
| 6 | מכבי קריית מוצקין | 21 | 7 | 0 | 14 | 533 | 571 | 14 |
פלייאוף עליון

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | חצי גמר | חצי גמר | חצי גמר | חצי גמר | חצי גמר | חצי גמר | חצי גמר |  |  | גמר | גמר | גמר | גמר | גמר | גמר | גמר |
 
|   |  1 |   מכבי ראשון לציון | 35 | 27 |  |  |  |   |  |  |  |  |  |  |  |  |
|  |  4 |   בני הרצליה | 27 | 22 |  |  |  |   |  |  |  |  |  |  |  |  |
|  |  4 |   בני הרצליה | 27 | 22 |  |  |  |   |   |  1 |   מכבי ראשון לציון | 32 | 33 | 30 | 36 | 18 |
|  |  |  |  |  |  |  |  |   |   |  1 |   מכבי ראשון לציון | 32 | 33 | 30 | 36 | 18 |
|  |  |  |  |  |  |  |  |   |   |  3 |   אס"א תל אביב | 33 | 29 | 31 | 28 | 18 |
|  |  2 |   אס"א תל אביב | 27 | 29 | 27 |  |  |   |   |  3 |   אס"א תל אביב | 33 | 29 | 31 | 28 | 18 |
|  |  2 |   אס"א תל אביב | 27 | 29 | 27 |  |  |   |  |  |  |  |  |  |  |  |
|   |  3 |   הפועל ראשון לציון | 27 | 31 | 27 |  |  |   |  |  |  |  |  |  |  |  |
עונת 2008/2009 בבונדסליגה

| --- | --- |
 תקופת התחרות:  15 באוגוסט 2008 – 23 במאי 2009 (282 ימים) 
 מספר משתתפות:  18
 הזוכה:  וולפסבורג
 מספר משחקים:  306
 מספר שערים:  894 (2.92 בממוצע למשחק)
 מספר צופים:  12,822,484 (41,904 בממוצע למשחק)
 מלך השערים:  (28) גראפיטה, (ברזיל) (וולפסבורג)
 → 2007/20082009/2010 ←
 
עונת 2008/2009 הייתה העונה ה-46 של הבונדסליגה, שהיא הליגה הגרמנית הבכירה בכדורגל. העונה החלה ב-15 באוגוסט 2008 והסתיימה ב-23 במאי 2009.
בורוסיה מנשנגלדבך, הופנהיים (בפעם הראשונה בתולדות המועדון) ופ.צ. קלן עלו מהליגה השנייה.
על ניצחון במשחק הוענקו שלוש נקודות. במידה ובסוף העונה מספר קבוצות היו מגיעות לאותו מספר נקודות, הקבוצה עם הפרש השערים הטוב יותר הייתה מקבלת יתרון.
הליגה כללה 18 קבוצות. קבוצות שסיימו במקומות ה-17-18 ירדו בסוף העונה לבונדסליגה השנייה, ושתי קבוצות עלו במקומן. הקבוצה שהגיעה למקום ה-16 השתתפה במשחקי מבחן מול הקבוצה שסיימה במקום השלישי בהבונדסליגה השנייה, כאשר המנצחת במפגש הכפול הייתה משחקת בעונה הבאה בבונדסליגה והמפסידה בבונדסליגה השנייה.
וולפסבורג זכתה בתואר האליפות בפעם הראשונה בתולדות המועדון.
ארמיניה בילפלד, וקרלסרוהה ירדו לבונדסליגה השנייה. אנרגי קוטבוס גם ירדה ליגה לאחר סדרת משחקי מבחן (מפגש כפול) נגד נירנברג.
כדורגלנים מצטיינים

גראפיטה, (ברזיל ברזיל) ששיחק בוולפסבורג, אשר כבש 28 שערים, זכה בתואר מלך השערים של הליגה.
טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1. | וולפסבורג (אלופה)  | 34 | 21 | 6 | 7 | 80 | 41 | 39 | 69 | העפלה לליגת האלופות |
| 2. | באיירן מינכן  | 34 | 20 | 7 | 7 | 71 | 42 | 29 | 67 | העפלה לליגת האלופות |
| 3. | שטוטגרט  | 34 | 19 | 7 | 8 | 63 | 43 | 20 | 64 | העפלה לליגת האלופות |
| 4. | הרטה ברלין  | 34 | 19 | 6 | 9 | 48 | 41 | 7 | 63 | העפלה לגביע אופ"א |
| 5. | המבורג  | 34 | 19 | 4 | 11 | 49 | 47 | 2 | 61 | העפלה לגביע אופ"א |
| 6. | בורוסיה דורטמונד  | 34 | 15 | 14 | 5 | 60 | 37 | 23 | 59 |  |
| 7. | הופנהיים  | 34 | 15 | 10 | 9 | 63 | 49 | 14 | 55 |  |
| 8. | שאלקה 04  | 34 | 14 | 8 | 12 | 47 | 35 | 12 | 50 |  |
| 9. | באייר לברקוזן  | 34 | 14 | 7 | 13 | 59 | 46 | 13 | 49 |  |
| 10. | ורדר ברמן  | 34 | 12 | 9 | 13 | 64 | 50 | 14 | 45 | זכייה בגביע העפלה לגביע אופ"א |
| 11. | הנובר 96  | 34 | 10 | 10 | 14 | 49 | 69 | 20- | 40 |  |
| 12. | פ.צ. קלן  | 34 | 11 | 6 | 17 | 35 | 50 | 15- | 39 |  |
| 13. | איינטרכט פרנקפורט  | 34 | 8 | 9 | 17 | 39 | 60 | 21- | 33 |  |
| 14. | בוכום  | 34 | 7 | 11 | 16 | 39 | 55 | 16- | 32 |  |
| 15. | בורוסיה מנשנגלדבך  | 34 | 8 | 7 | 19 | 39 | 62 | 23- | 31 |  |
| 16. | אנרגי קוטבוס  | 34 | 8 | 6 | 20 | 30 | 57 | 27- | 30 | משחקי מבחן, ירדה ליגה |
| 17. | קרלסרוהה  | 34 | 8 | 5 | 21 | 30 | 54 | 24- | 29 | ירדו ליגה |
| 18. | ארמיניה בילפלד  | 34 | 4 | 16 | 14 | 29 | 56 | 27- | 28 | ירדו ליגה |
עונת 2007/2008 בסרייה א'

| --- | --- |
 תקופת התחרות:  26 באוגוסט 2007 – 18 במאי 2008 (267 ימים)
 מספר משתתפות:  20
 הזוכה:  אינטר
 מספר משחקים:  380
 מספר שערים:  970 (2.55 בממוצע למשחק)
 מלך השערים:  איטליה אלסנדרו דל פיירו   (21 שערים)
 → 2006/20072008/2009 ←
 
עונת 2007/2008 בסרייה א' הייתה העונה ה-106 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-26 באוגוסט 2007 והסתיימו ב-18 במאי 2008.
בליגה השתתפו 20 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שלוש נקודות ונקודה עבור תוצאת תיקו.
יובנטוס (למרות הורדת 9 נקודות), נאפולי וגנואה היו הקבוצות שעלו מהליגה השנייה.
אינטר זכתה באליפות הליגה בפעם השלישית ברציפות בפעם ה-16 בתולדות המועדון.
בסיום העונה, ב-19 באוגוסט 2008 נערך משחק של הסופר קאפ האיטלקי בו אינטר ניצחה 0:1 את רומא וזכתה בגביע.
בסיום העונה לסרייה ב' ירדו אמפולי, פארמה וליבורנו. במקום הקבוצות שירדו, לסרייה א' העפילו קייבו ורונה, בולוניה ולצ'ה.
טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | אינטר | 38 | 25 | 10 | 3 | 69 | 26 | 43 | 85 | זכייה בליגה   העפלה לליגת האלופות |
| 2 | רומא | 38 | 24 | 10 | 4 | 72 | 37 | 35 | 82 | זכייה בגביע איטליה  העפלה לליגת האלופות |
| 3 | יובנטוס | 38 | 20 | 12 | 6 | 72 | 37 | 35 | 72 | העפלה לליגת האלופות |
| 4 | פיורנטינה | 38 | 19 | 9 | 10 | 55 | 39 | 16 | 66 | העפלה לליגת האלופות |
| 5 | מילאן | 38 | 18 | 10 | 10 | 66 | 38 | 28 | 64 | העפלה לגביע אופ"א |
| 6 | סמפדוריה | 38 | 17 | 9 | 12 | 56 | 46 | 10 | 60 | העפלה לגביע אופ"א |
| 7 | אודינזה | 38 | 16 | 9 | 13 | 48 | 53 | 5- | 57 | העפלה לגביע אופ"א |
| 8 | נאפולי | 38 | 14 | 8 | 16 | 50 | 53 | 3- | 50 | העפלה לגביע אינטרטוטו |
| 9 | אטאלנטה | 38 | 12 | 12 | 14 | 52 | 56 | 4- | 48 |  |
| 10 | גנואה | 38 | 13 | 9 | 16 | 44 | 52 | 8- | 48 |  |
| 11 | פלרמו | 38 | 12 | 11 | 15 | 47 | 57 | 10- | 47 |  |
| 12 | לאציו | 38 | 11 | 13 | 14 | 47 | 51 | 4- | 46 |  |
| 13 | רובור סיינה | 38 | 9 | 17 | 12 | 40 | 45 | 5- | 44 |  |
| 14 | קליארי | 38 | 11 | 9 | 18 | 40 | 56 | 16- | 42 |  |
| 15 | טורינו | 38 | 8 | 16 | 14 | 36 | 49 | 13- | 40 |  |
| 16 | רג'אנה | 38 | 9 | 13 | 16 | 37 | 56 | 19- | 40 |  |
| 17 | קטניה | 38 | 8 | 13 | 17 | 33 | 45 | 12- | 37 |  |
| 18 | אמפולי | 38 | 9 | 9 | 20 | 29 | 52 | 23- | 36 | ירדה ליגה |
| 19 | פארמה | 38 | 7 | 13 | 18 | 42 | 62 | 20- | 34 | ירדה ליגה |
| 20 | ליבורנו | 38 | 6 | 12 | 20 | 35 | 60 | 25- | 30 | ירדה ליגה |
כדורגלנים מצטיינים

אלסנדרו דל פיירו, שחקנה של יובנטוס כבש 21 שערים וזכה בתואר מלך השערים.
התאחדות הכדורגל האיטלקית העניקה פרסים לשחקנים מצטיינים:
כדורגלן השנה - זלאטן איברהימוביץ' (שוודיה שוודיה), אינטר
כדורגלן זר של השנה - זלאטן איברהימוביץ' (שוודיה שוודיה), אינטר
כדורגלן איטלקי של השנה - אלסנדרו דל פיירו, יובנטוס בפעם השנייה בקריירה
שוער השנה - ג'אנלואיג'י בופון, יובנטוס, בפעם השישית בקריירה
בלם השנה - ג'ורג'ו קייליני, יובנטוס
ספירלה לוגריתמית

ספירלה לוגריתמית (זווית גידול 10°).
ספירלה לוגריתמית, שנקראת גם ספירלה שוות-זווית, היא עקום ספירלי בעל דמיון עצמי אשר מופיע במקומות רבים בטבע. הספירלה הלוגריתמית תוארה לראשונה על ידי דקארט ונחקרה לעומק מאוחר יותר על ידי יאקוב ברנולי, שכינה אותה Spira mirabilis - "הספירלה המופלאה".
הגדרה

בקואורדינטות פולריות  (r,\theta ) העקום הלוגריתמי ניתן לכתיבה כך:
r=ae^{b\theta }\,
כאשר e הוא בסיס הלוגריתם הטבעי ו- a ו- b הם קבועים ממשיים חיוביים שרירותיים.
לספירלה הזאת יש את התכונה שהזווית  \phi  בין המשיק לספירלה בנקודה  (r,\theta ) לקו הרדיאלי המחבר בין הראשית לנקודה היא קבועה. תכונה זאת ניתנת לביטוי כך:
\arccos {\frac {\langle \mathbf {r} (\theta ),\mathbf {r} '(\theta )\rangle }{\|\mathbf {r} (\theta )\|\|\mathbf {r} '(\theta )\|}}=\arctan {\frac {1}{b}}=\phi .
הנגזרת של  \mathbf {r} (\theta ) פרופורציונלית לפרמטר  b. במילים אחרות, פרמטר זה מכתיב את קצב הגידול של הספירלה. במקרה הקיצון בו  b=0 (כלומר כאשר  \textstyle \phi ={\frac {\pi }{2}}), הספירלה הופכת למעגל בעל רדיוס  a. לעומת זאת, בגבול בו  b שואף לאינסוף 
(ו- \phi \rightarrow 0) הספירלה מתנוונת והופכת לחצי קו ישר העובר דרך הראשית. הערך המוחלט של הזווית המשלימה ל-90 מעלות של  \phi  נקראת זווית הגידול (pitch angle) של הספירלה.
"הספירלה המופלאה" ויאקוב ברנולי

Spira mirabilis, התרגום הלטיני לספירלה המופלאה, הוא שם אחר לספירלה הלוגריתמית. אף על פי ששם זה כבר ניתן לעקום זה על ידי מתמטיקאים אחרים, השם המסוים (ספירלה "פלאית" או "מופלאה") הזה ניתן לעקום הזה על ידי יאקוב ברנולי, שהוקסם מאחת מתכונותיה המתמטיות הייחודיות של הספירלה: כאשר מגדילים את הספירלה פי גורם כלשהו הצורה שלה נותרת ללא שינוי, תכונה שידועה כעת כדמיון עצמי. קרוב מאוד לוודאי שהודות לתכונה ייחודית זאת הספירלה התפתחה בטבע, ומופיעה בתצורות גדילה שונות כגון בקונכיות של הנאוטילוסיים ובראשי חמניות. יאקוב ברנולי ביקש שספירלה כזאת תיחרט על מצבתו יחד עם הכתובית "Eadem mutata resurgo" ("אף על פי שאשתנה, אחזור מחדש זהה"), אולם, בטעות, ספירלת ארכימדס נחרטה שם במקום.
תכונות

הספירלה הלוגריתמית מובחנת בקלות מהספירלה הארכימדית באמצעות העובדה שהמרחקים בין שתי פניות עוקבות של הספירלה הלוגריתמית גדלים באופן גאומטרי, בעוד שבספירלה הארכימדית המרחקים הללו קבועים.
ספירות לוגריתמיות דומות לעצמן בכך שהתוצאה של ההפעלה של כל קינום על הספירלה נותנת ספירלה שחופפת לספירלה המקורית. שינוי סדר גודל של הספירלה בפקטור  e^{2\pi b}, כאשר b הוא הפרמטר מההגדרה של הספירלה, וכאשר מרכז הקינום הוא בראשית, נותן את אותו עקום כמו העקום המקורי; זאת בעוד שינויי סדר גודל אחרים נותנים עקום ספירלי זהה אך מסובב ביחס לעמדה המקורית של הספירלה. בכך מתבטאת תכונתה הייחודית של הספירלה הלוגריתמית: הפעלת קינום עליה כמוה כהפעלת פעולת סיבוב על הספירלה, או בניסוח אחר, לכל פעולת קינום של הספירלה קיימת פעולת סיבוב כך שהפעלת שתי הפעולות בזו אחר זו על הספירלה נותנת את העקום המקורי. גם האוולוט (העקום המורכב מאוסף כל מרכזי העקמומיות של הספירלה) של הספירלה הלוגריתמית הוא ספירלה לוגריתמית; אם משוואת הספירלה המקורית היא  r=e^{b\theta } אז משוואת האוולוט שלו היא  r=Abe^{b\theta } כאשר
 A=e^{-b\pi /4}.
כשמתחילים מנקודה  P ונעים פנימה לאורך הספירלה, ניתן להקיף את הראשית אינסוף פעמים מבלי להגיע אליה; ובכל זאת, המרחק הכולל על הנתיב הזה הוא סופי; כלומר, הגבול של האורך כאשר  \theta  שואף ל- -\infty  הוא סופי. הראשון שהבחין בכך היה אוונג'ליסטה טוריצ'לי, עוד לפני שהחשבון האינפיניטסימלי הומצא. המרחק הכולל שמכוסה בהליכה מנקודה  P לראשית הוא  \textstyle {\frac {r}{\cos(\phi )}} כאשר  r הוא אורך הקו הישר מ- P לראשית.
הפונקציה האקספוננציאלית של משתנה מרוכב x ממפה במדויק את כל הקווים ישרים הלא מקבילים במישור המרוכב (כלומר כאשר נקודה על הישר נלקחת כמספר מרוכב) לכל הספירלות הלוגריתמיות במישור המרוכב עם ראשית בראשית הצירים של המישור. זווית הגידול של הספירלה המתאימה נקבעת על ידי הזווית בין הקו לישר המדומה (כלומר נקבעת לפי היחס הקבוע בין החלק המדומה לחלק הממשי של נקודות על הישר).
הפונקציה  x\mapsto x^{k} כאשר הקבוע  k הוא מספר מרוכב עם חלק מדומה שונה מאפס, ממפה את הישר הממשי לספירלה לוגריתמית במישור המרוכב.
ספירלת הזהב היא ספירלה לוגריתמית שגדלה החוצה בפקטור גידול ששווה ליחס הזהב בעברו כל סיבוב של 90 מעלות (זווית גידול של בערך 17.03239 מעלות). ניתן לקרב אותה על ידי "ספירלת פיבונאצ'י", שמורכבת מסדרה של רבעי מעגלים עם רדיוסים היחסיים למספרי פיבונאצ'י.
ספירלות לוגריתמיות בטבע

פרק זה לוקה בחסר. אנא תרמו לוויקיפדיה ו.
במספר תופעות טבעיות ניתן למצוא עקומים שקרובים ללהיות ספירלות לוגריתמיות. כאן מובאות מספר דוגמאות והסיבות לכך:
המעוף של הנץ אל הטרף שלו מהווה דוגמה לספירלה לוגריתמית המתכנסת פנימה. כיוון שהנץ רואה גופים בצורה החדה ביותר בזווית העין שלו, כשהוא עף אל הטרף שלו הוא תמיד שומר על זווית קבועה בין כיוון מעופו וקו הראייה שלו אל הטרף, וזווית זאת היא למעשה זווית הקיטון (או הגידול) של הספירלה.
הזרועות של גלקסיות ספירליות. לגלקסיה שלנו, שביל החלב, יש מספר זרועות ספירליות, ואחת מהן היא בקירוב ספירלה לוגריתמית עם זווית גידול של 12 מעלות.
העצבים של הקרנית בעין.
לסופות טרופיות רבות, כגון הוריקנים, יש תבנית של ספירלה לוגריתמית.
במבנים ביולוגיים רבים כולל הקליפות של רכיכות.
ראו גם

ספירלת ארכימדס
לזרועות של גלקסיות ספירליות יש לעיתים קרובות צורה של ספירלה לוגריתמית. הגלקסיה בתמונה היא גלקסיית המערבולת.
עונת 2010/2011 בליגת כדורגל נשים ראשונה

| --- | --- |

 תקופת התחרות:  19 באוקטובר 2010 – 31 במרץ 2011 (164 ימים)
 מספר משתתפות:  8
 הזוכה:  אס"א תל אביב
 מספר משחקים:  80
 מספר שערים:  315 (3.94 בממוצע למשחק)
 מלכת השערים:  ישראל סילבי ז'אן (אס"א תל אביב) - 36 שערים
 → 2009/20102011/2012 ←
עונת 2010/2011 בליגת כדורגל נשים ראשונה הייתה העונה ה-13 של ליגות כדורגל הנשים בישראל תחת אחריות הההתאחדות לכדורגל בישראל. העונה נפתחה ב-19 באוקטובר 2010 והסתיימה ב-31 במרץ 2011.
בעונה זו הוקמה ליגת נשים שנייה ולכן הקבוצות שסיימו במקומות 1–8 בעונה הקודמת היוו את הליגה הראשונה.
הליגה הסדירה כללה 8 קבוצות, ששיחקו ביניהן במשך 2 סיבובים בני 7 מחזורים כל אחד - 14 מחזורים בסך הכל. לאחר מכן פוצלה הליגה לפלייאוף עליון ופלייאוף תחתון (בכל פלייאוף 4 קבוצות ששיחקו ביניהן במשך 2 סיבובים בני 3 משחקים כל אחד) שכוללים תוספת של 6 מחזורים לעונה הסדירה ובסה"כ 20 מחזורים.
אס"א תל אביב, אלופת העונה הקודמת, זכתה באליפות, והצליחה להגן על תוארה בפעם השנייה ברציפות.
הפועל עירוני ראשון לציון סיימה אחרונה וירדה לליגה השנייה אך בפועל המועדון חדל לפעול בסוף העונה והקבוצה התפרקה.
טבלת הליגה בסיום העונה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
פלייאוף עליון
| 1 | אס"א תל אביב | 20 | 18 | 1 | 1 | 98 | 5 | 93 | 55 | העפילה לשלב המוקדמות של ליגת האלופות בכדורגל נשים |
| 2 | מכבי חולון | 20 | 16 | 0 | 4 | 50 | 17 | 33 | 48 |  |
| 3 | מכבי כישרונות חדרה | 20 | 12 | 2 | 6 | 53 | 23 | 30 | 38 |  |
| 4 | מכבי באר שבע | 20 | 7 | 0 | 13 | 26 | 49 | 23- | 21 |  |
פלייאוף תחתון
| 5 | בנות סכנין | 20 | 9 | 2 | 9 | 37 | 35 | 2 | 29 |  |
| 6 | הפועל עירוני פתח תקווה | 20 | 7 | 3 | 10 | 28 | 53 | 25- | 24 |  |
| 7 | מכבי צור שלום ביאליק | 20 | 4 | 2 | 14 | 12 | 55 | 43- | 14 | ניצחה במשחק פלייאוף את השנייה מהליגה השנייה ונשארה בליגה הראשונה |
| 8 | הפועל עירוני ראשון לציון | 20 | 0 | 4 | 16 | 11 | 78 | 67- | 4 | ירדה ליגה |
מלכת השערים

| מקום | שם | קבוצה | שערים |
| --- | --- | --- | --- |
| 1 | ישראל סילבי ז'אן | אס"א תל אביב | 36 |
| 2 | ישראל שרית שנער | אס"א תל אביב | 19 |
| 3 | ישראל אדווה טוויל | מכבי כישרונות חדרה | 18 |
| 4 | ישראל שירלי אוחנה | מכבי חולון | 15 |
| 5 | ישראל נורה אבו שנב | בנות סכנין | 14 |
| 5 | ישראל לביאה ואן אוורקרק | מכבי כישרונות חדרה | 14 |
ראו גם

גביע המדינה בכדורגל נשים 2010/2011
ספר מיכה

| --- | --- |

 סוגה:  ספרי נבואה 
 מספר פרקים:  7
 סדרת ספרים:  תרי עשר
 הספר הקודם:  ספר יונה
 הספר הבא:  ספר נחום
 
ספר מיכה כולל בתוכו, על פי המסורת, את דברי הנביא בלבד. עיקרם נבואות, אך ישנם גם קטעים אשר אפשר לראות כתפילות או קינות. אין בו חזיונות או סיפורים, ואין בו תיעוד של מעשים סמליים שנעשו על ידי הנביא - פרט לדברי הנבואה עצמם. בפסוק אחד בספר שוטח מיכה את השקפתו באשר לנבואתו: "אָנֹכִי מָלֵאתִי כֹחַ אֶת-רוּחַ ה' וּמִשְׁפָּט וּגְבוּרָה - לְהַגִּיד לְיַעֲקֹב פִּשְׁעוֹ וּלְיִשְׂרָאֵל חַטָּאתוֹ" (ג', ח').
מיקום בתנ"ך וחלוקה

ספר מיכה נמצא בקובץ התרי עשר, בין ספר יונה לספר נחום. הסיבה למיקום זה היא, כנראה, רצון לשימו אחרי ספר עמוס, אלא שבאמצע נכנסו, מסיבות שונות, ספר עובדיה וספר יונה. בתרגום השבעים ממוקם ספר מיכה שלישי, על פי הסדר הכרונולוגי.
הספר, המכיל 105 פסוקים, מחולק לשבעה פרקים, ולשני סדרים (פרט לפסוק האחרון בספר, השייך לסדר הבא). מבחינה תוכנית אפשר לחלק את הספר לשלוש או ארבע חטיבות עיקריות, שמורכבות בעיקרן מתוכחה, נחמה, תוכחה ונחמה (כאשר הנחמה בסוף הספר יכולה להוות חטיבה בפני עצמה או חלק מחטיבת התוכחה שלפניה). החטיבה הראשונה מתחילה בפרק א' (שהוא, בעיקרו, פורענות כפועל יוצא של תוכחה), ונגמרת בפרק ג', החטיבה השנייה היא פרקים ד'-ה', והחטיבה השלישית היא פרקים ו'-ז', כאשר אפשר להתייחס לחציו השני של פרק ז' כחטיבה בפני עצמה.
לא תמיד ברור היכן נגמרת כל נבואה והיכן מתחילה הנבואה הבאה. יש קובעים כי נבואותיו של מיכה קצרות מאוד, ויש מחברים קטעי נבואות לנבואות ארוכות יותר. לא ברור מהו הקשר ביניהן ומדוע סודרו כפי שסודרו. אי אפשר לדעת מתי נאמרה כל נבואה, ולכן אין לדעת האם הסדר קשור לסדר הכרונולוגי בו נאמרו הנבואות. אפשר לנחש שהסדר קשור באסוציאציות בין הנבואות של המסדר, זאת בשל שימוש בביטויים דומים בנבואות קרובות – אך אין לדעת דבר בוודאות. ייתכן שהשימוש באותם ביטויים קשור בסדר כרונולוגי דווקא, ואולי בגורם אחר.
רעיונות מרכזיים

ישנם כמה רעיונות מרכזיים השזורים לאורכו של ספר מיכה:
מלחמה בעוולות החברתיות: בספר ישנן נבואות רבות כנגד ראשי העם ושופטיו, שאינם דואגים למעמדות הנמוכים ואף עושקים אותם.
מידה כנגד מידה: אם ילך עם ישראל בדרך ה', יזכה לעתיד טוב. אם לא, יבוא יום בו יהיה טוב, אך הוא יהיה רחוק יותר, ועד אליו יעבור העם מסלול רצוף ייסורים.
פשטות: מה שנדרש מהאדם הוא "עֲשׂוֹת מִשְׁפָּט, וְאַהֲבַת חֶסֶד, וְהַצְנֵעַ לֶכֶת עִם-אֱלֹהֶיךָ" - אין צורך בטקסים ראוותניים ובהקרבת קורבנות מפוארים.
הרעיונות לעיל מופיעים גם בדברי נביאים אחרים אשר קדמו למיכה. ישנם גם רעיונות המופיעים לראשונה אצל מיכה, וחוזרים אצל נביאים מאוחרים יותר:
קיבוץ הגויים: הגויים מתאספים למקום אחד על מנת שייטבחו על ידי ה' ושליחיו. רעיון זה חוזר אצל נביאים כצפניה ויחזקאל.
חורבן ירושלים: מיכה הוא הראשון שמדבר על חורבן הבית. אחריו דיבר על כך ירמיהו.
זמן כתיבת הספר

בפתיחת ספרו של מיכה מסופר שהתנבא "בִּימֵי יוֹתָם אָחָז יְחִזְקִיָּה", וייתכן שניבא גם בימי מנשה (דבר המשתלב עם הכלל המופיע בסדר עולם רבה פרק כ', בנוגע לנביאים אחרים, "מפני שלא היה מלך כשר לא נקראו על שמו"). אולם, לא מתואר מתי נאמרה כל נבואה ונבואה בספר, ואין לדעת אם התנבא בתקופה זו ברצף או שחלו בפעילותו הנבואית הפסקות. יתרה מזאת, לא ידוע לנו אם נקבצו בספרו כל נבואותיו או רק חלקן (ואפשר להניח שרק חלקן, על פי הכלל החז"לי הקובע כי "נבואה שהוצרכה לדורות נכתבה ושלא הוצרכה לא נכתבה" [בבלי, מגילה יד.]).
ישנם חוקרים ופרשנים המנסים להעריך, על פי רמזים שונים והקשר הדברים, את זמנה של כל נבואה ונבואה.
על פי דברי הזקנים בירמיהו כ"ו, שייכת הנבואה במיכה ג' ט-יב לימי חזקיהו המלך. יש המשייכים אף את כל פרק א לימי חזקיהו, על סמך העובדה שחורבן שומרון, שמיכה חוזה בפרק א', אירע בימיו. גם מסע סנחריב, המופיע בחלקו השני של פרק א', עשוי להתאים לימי חזקיהו.
רמז להקרבת קרבנות אדם - אשר מקובל שהוקרבו, בתקופת מיכה, רק בימי אחז ומנשה מלכי יהודה - נמצא בפרק ו' פסוק ז: "הַאֶתֵּן בְּכוֹרִי פִּשְׁעִי, פְּרִי בִטְנִי חַטַּאת נַפְשִׁי?"; דבר זה מאפשר לשייך את נבואה זו לימי אחז או מנשה.
בחקר המקרא ישנן מספר הערכות שונות לגבי זמן כתיבת הנבואות. ישנם חוקרים שמקבלים הערכות מסורתיות יותר לכתיבת הספר סביב חורבן שומרון במאה ה-8 לפני הספירה. חוקרים אחרים ייחסו את המזמורים שבסוף הספר ואת החלקים המדברים על עתיד טוב יותר לתקופות מאוחרות הרבה יותר של ימי גלות בבל, או אף לאחר שיבת ציון, במאה הרביעית לפני הספירה. על פי תומכי אסכולה זו, רק שלושת הפרקים הראשונים בספר משויכים למיכה, והשאר לנביאים אחרים, בעיקר כאלו שחיו מאוחר יותר. חוקרים אלו הסתמכו על כך שלא מתאים לנביא תוכחה כמיכה לומר דברי נחמה. מצד שני, אין בספר אנכרוניזמים ברורים או ראיות חותכות לאיחור חלקים בו. נכון לתחילת המאה ה-21, הערכה מקובלת בחקר המקרא היא שהספר נכתב בהדרגה וחלקים שונים של הספר הצטרפו לאורך תקופות שונות, כאשר המחלוקת בתחום ביקורת המקרא היא בעיקר סביב כמות הטקסט שנכתבה בשלב המוקדם לבין זו המאוחרת יותר.
סגנון

רובו המוחלט של הספר כתוב בצורת שירה. הוא עשיר בתיאורים חיים של מושאי הנבואה: "קוּמִי וָדוֹשִׁי, בַת-צִיּוֹן! כִּי-קַרְנֵךְ אָשִׂים בַּרְזֶל, וּפַרְסֹתַיִךְ אָשִׂים נְחוּשָׁה" (ד' יג).
הספר כתוב בגוף ראשון (פרט לכתובת הבאה בראשו, שהיא, כנראה, מעשה ידי העורך). דבר זה נועד לעורר הזדהות עם הדובר אצל הקורא. דבריו ערוכים לעיתים בצורת ויכוח בין הנביא ובין שומעיו.
כמה אמצעים אמנותיים מקראיים באים לידי ביטוי בספר. בין השאר ניתן למנות:
צימוד, ובמיוחד על שמות מקומות יישוב:
שאלות רטוריות, המופנות אל העם: "עַמִּי, מֶה-עָשִׂיתִי לְךָ? וּמָה הֶלְאֵתִיךָ? עֲנֵה בִי!" (ו' ג).
דימויים: "יְלַחֲכוּ עָפָר כַּנָּחָשׁ / כְּזֹחֲלֵי אֶרֶץ יִרְגְּזוּ מִמִּסְגְּרֹתֵיהֶם" (ז' יז).
לעג, המכוון כלפי אנשי המעמד הגבוה בעם.
בספר ניכר חוסר התאמה בין שם עצם למספרו או מגדרו, למשל: "לְמַעַן תִּתִּי אֹתְךָ לְשַׁמָּה, וְיֹשְׁבֶיהָ לִשְׁרֵקָה" (ו' טו), דבר שגרם לחוקרים רבים לתקן תיקונים בנוסח המסורה, ולתרגם בחזרה מיוונית פסוקים מתרגום השבעים, שככל הנראה נשען על נוסח עברי שונה.
בעקבות מה שנראה כמו חוסר התאמה סגנונית של חלק מהמשפטים לשאר הטקסט, החל מאמצע המאה ה-19 החלו לראשונה חוקרים שונים להעלות ספק בדבר היות מיכה כותב הנבואות בפועל. עם התפתחות תחום ביקורת המקרא במחצית השנייה של המאה ה-20, רוב חוקרי המקרא החלו לתמוך בהערכה לפיה מיכה לא כתב את הספר בשלמותו, ושהמסרים רוככו בהמשך כדי לאזן את אופיו הקשה של הספר. החוקרים חלוקים ביניהם לגבי כמות הטקסט שנכתבה על ידו בפועל. בסך הכל מסכימים רוב החוקרים לגבי כמה משפטים מסוימים שהם כנראה אכן נכתבו על ידו, ולגבי כמה אחרים שכנראה שלא, ועיקר המחלוקת מתמקדת בשאר הטקסט, שהוא עיקר הספר. פרשנות שהציעה התאולוגיה לחוסר ההתאמה הזה, היא שהסגנונות השונים הם השתקפויות שונות של הטבע של האינטראקציה של האל עם עמו.
במאה העשרים נמצאו כמה כתבי יד של הספר מתקופת בית שני, אשר הנוסח שלהם דומה מאוד לנוסח המסורה.
הערות שוליים

↑  לא כולל פסוקים הנחשבים לתוספות מאוחרות על ידי כמה חוקרים.
↑  בתבליטים אשוריים מימי מיכה מתוארים כיבושים של ערים בממלכת יהודה. כיבוש לכיש מופיע בהרחבה יתרה. באופן מפתיע, רק בתבליטי לכיש מופיעה מרכבה בצבא יהודה.
↑  Micah-Malachi
1 2 3  YHWH, the God of new beginnings: Micah’s testimony, AOSIS Publishing
1 2  Micah-Malachi
| ספרי התנ"ך |
| --- | --- | --- |
| תורה | בראשית • שמות • ויקרא • במדבר • דברים |  |
| נביאים | יהושע • שופטים • שמואל (א' וב') • מלכים (א' וב') • ישעיהו • ירמיהו • יחזקאל • תרי עשר (הושע ⁃ יואל ⁃ עמוס ⁃ עובדיה ⁃ יונה ⁃ מיכה ⁃ נחום ⁃ חבקוק ⁃ צפניה ⁃ חגי ⁃ זכריה ⁃ מלאכי) |  |
| כתובים | תהילים • משלי • איוב • שיר השירים • רות • איכה • קהלת • אסתר • דניאל • עזרא ונחמיה • דברי הימים (א' וב') |  |
| --- | --- |
בקרת זהויות :  NLI: 987007286780405171  PLWABN: 9810595835005606  BIBSYS: 90131503  BnF: cb12011597g (data)  GND: 4039110-3  LCCN: n80159022  NKC: unn2012720515  NLG: 290730  NSK: 000207365  SELIBR: 275144  SUDOC: 02823944X  VIAF: 316742707   WorldCat (עם VIAF): 316742707 
מרכבתו של סנחריב, ומאחוריה נושאי רמחים, פרש וקשתים. אלה עברו בארץ ישראל בימיו של מיכה וזרעו חורבן ושממה, הניכרים בנבואותיו.